പെണ്കുഞ്ഞുങ്ങള് ഭാരമല്ല, ആറു പെണ്മക്കളെ പഠിപ്പിച്ച് ഡോക്ടര്മാര് ആക്കി നാടിനു സമ്മാനിച്ച സൈന എന്ന അമ്മയുടെ കഥ പെണ്മക്കളെ ഭാരമായി കാണുന്ന ചിലരെങ്കിലും ഇന്നുമുണ്ട്. സ്ത്രീധനും നിരോധിച്ചെങ്കിലും ഈ നൂറ്റാണ്ടില് കാലം ഒരുപാട് പുരോഗമിച്ചെങ്കിലും പെണ്കുട്ടികള് ഒരു ബാധ്യതയായി കാണുന്ന ചിലര് ഇപ്പോഴുമുണ്ട്. പെണ്മക്കള് ഒരു ഭാരം അല്ല മറിച്ചു ഭാഗ്യമാണെന്ന് കരുതുന്ന മാതാപിതാക്കളും ഇന്നുണ്ട്. ഇത്തരത്തില് തന്റെ പെണ്മക്കളെ പഠിപ്പിച്ച് ഡോക്ടര്മാരാക്കി സമൂഹത്തിന് സമ്മാനിച്ച ഒരു അമ്മയുടെ കഥയാണ് ഇപ്പോള് സോഷ്യല് മീഡിയകളില് വൈറലാകുന്നത്. സൈന എന്നാണ് ആ അമ്മയുട പേര്. ജീവിതത്തില് തളരാതെ അഞ്ചാംക്ലാസുകാരിയായ സൈന ആറ് പെണ്മക്കളെയും പഠിപ്പിച്ച് ഡോക്ടര്മാരാക്കി. അച്ഛന്റെ പെങ്ങളുടെ മകന് അഹമ്മദ് കുഞ്ഞഹമ്മദ് കുട്ടിയെയാണ് സൈന വിവാഹം ചെയ്തിരുന്നത്. വളരെ ചെറിയ പ്രായത്തിലേ നടന്ന വിവാഹമായിരുന്നു. മദ്രാസില് ബിസിനസ് ആയിരുന്നു സൈനയുടെ ഭര്ത്താവിന്. ആദ്യ മകള് ജനിച്ചപ്പോള് അഹമ്മദ് ഖത്തറിലേക്ക് പോയി. സൈനയെയും കുഞ്ഞിനെയും അവിടേക്ക് കൊണ്ടുപോകും എന്ന് അദ്ദേഹം പറഞ്ഞപ്പോള് അവര് ഒരുപാട് സ്വപ്നങ്ങള് കണ്ടു. ചെറു പ്രായത്തില് കുടുംബിനി ആയതിന്റെ അങ്കലാപ്പും പരിഭ്രമവും മാറി പതിയെ കുടുംബത്തിന്റെ ഉത്തരവാദിത്വങ്ങള് സൈന ഏറ്റെടുത്തു. ഇതിനിടെ സൈന അഞ്ച് മക്കള്ക്ക് കൂടി ജന്മം നല്കി. എല്ലാവരും പെണ്മക്കളായിരുന്നു. ഫാത്തിമ, ഹാജറ, ആയിഷ, ഫായിസ, രഹനാസ്, അമീറ എന്നിങ്ങനെ ആറ് പെണ്കുട്ടികള്. ഇതോടെ ഇത്രയും പെണ്കുട്ടികളെയൊക്കെ എങ്ങനെ വളര്ത്തും എന്ന് പലരും സൈനയോട് ചോദിച്ചു. എന്നാല് സൈനയ്ക്ക് ഒരിക്കലും പെണ്കുട്ടികള് ആയിപ്പോയല്ലോ എന്ന ചിന്ത ഉണ്ടായിരുന്നില്ല. മാത്രമല്ല അതൊരു ഭാരമായും തോന്നിയില്ല. മക്കളെ നന്നായി പഠിപ്പിക്കണമെന്നും അവര് നന്നായി പഠിക്കണമെന്നും മാത്രമായിരുന്നു സൈനയുടെ ആഗ്രഹം. നമ്മള് ചെയ്യുന്ന ജോലി കൊണ്ട് സമൂഹത്തിന് എന്തെങ്കിലും ഗുണം വേണം എന്ന് കരുതിയപ്പോള് ആയിരുന്നു മക്കളെ ഡോക്ടര്മാര് ആക്കണം എന്ന സൈനയുടെ ആഗ്രഹത്തിന് പിന്നില്. അങ്ങനെ 30 വര്ഷത്തെ പ്രവാസജീവിതം അവസാനിപ്പിച്ച് സൈനയുടെ ഭര്ത്താവ് നാട്ടിലെത്തുമ്ബോള് മൂത്തവര് രണ്ടുപേരും ഡോക്ടര്മാര് ആയിരുന്നു. മൂന്നാമത്തെയും നാലാമത്തെയും മക്കള് എംബിബിഎസിന് പഠിക്കുകയായിരുന്നു. ആ സമയത്ത് ആയിരുന്നു സൈനയുടെ ജീവിതത്തില് ആ വലിയ ദുരന്തം സംഭവിച്ചത്. നാട്ടിലെത്തി രണ്ട് വര്ഷത്തിനിപ്പുറം നെഞ്ചു വേദന അനുഭവപ്പെട്ട് കുഞ്ഞഹമ്മദ് മരിച്ചു. ഈ സമയം രണ്ട് പെണ്മക്കളുടെ വിവാഹം മാത്രമാണ് കഴിഞ്ഞിരുന്ന്. നാല് പെണ്മക്കള് വളര്ന്ന് വരുന്നു. എന്നാല് ഭര്ത്താവിന്റെയും തന്റെയും സ്വപ്നങ്ങള് മുന്നോട്ടുകൊണ്ടുപോകാന് തന്നെ സൈന തീരുമാനിച്ചു. ഇപ്പോള് സൈനയുടെ നാല് മക്കള് ഡോക്ടര്മാരാണ്. ഇളയമകള് ഒന്നാംവര്ഷം എംബിബിഎസ് വിദ്യാര്ത്ഥിയും. മക്കളുടെ വിവാഹത്തെക്കുറിച്ച് ഓര്ത്ത് സൈനയ്ക്ക് യാതൊരു പരിഭ്രമവും ഇല്ല. സ്ത്രീധനം ചോദിച്ചു വരുന്നവരെ നമ്മുടെ മക്കള്ക്ക് വേണ്ട എന്ന കുഞ്ഞമ്മദ് കുട്ടിയുടെ നിലപാട് തന്നെയാണ് അക്കാര്യത്തില് സൈന പിന്തുടരുന്നത്.